Lav et referat af nedenstående tekst:

Tekst:
På den seneste generalforsamling i Frederikshavn-kredsen trodsede den lokale formand, Stig Lundbo, partidisciplinen og kaldte socialdemokraterne på Christiansborg for både tonedøve og uden jordforbindelse. - Vores kerneværdier kan ikke altid aflæses på den politik, der bliver ført på Christiansborg, siger Stig Lundbo. I nabokommunen Hjørring bakker de frederikshavnerne op. - Lige nu synes jeg der er et stykke vej fra Borgen og herover til os. Det virker som om det sociale hjerte er blevet lidt væk, siger Henning Mikkelsen, næstformand i Socialdemokraternes Hjørring-kreds og formand i 3F Hjørring. - Vi skal være et rødt arbejderparti igen, for vi befinder os i den værste krise nogensinde, siger Danni Nikolajsen, formand for den lokale partiforening i Frederikshavn. TV2/Nord har talt med flere lokale formænd i Nordjylland. Mange bakker kritikken op, men nogle mener også, at den slags klarer man internt - Jeg har ikke fortrudt, at jeg har været med til at åbne ballet, siger Stig Lundbo, kredsformanden i Frederikshavn. Socialdemokraternes gruppeformand, Henrik Dam Kristensen, er på ferie. Næstformanden Ane Halsboe-Jørgensen, der er valgt i Nordjylland, siger til TV2/Nord, at hun ikke ønsker at medvirke.

Referat:
Det socialdemokratiske bagland i Nordjylland har fået nok. Nu tales der åbent om krise og svigt af partiets kerneværdier og gamle dyder.